Referat fra generalforsamling i Alsted Forsamlingshus 5/4-2022.

1. Valg af dirigent

Hans Henrik blev enstemmigt valgt. 
Indkaldelsen konstateres lovligt varslet, og Gitte og Torben udpeges til stemmetællere.

2. Bestyrelsens beretning v. Poul Kristensen

· Sidste Generalforsamling 31/8-21, med lille tilslutning (21 stemmeberettigede)
· Endnu et år hvor Corona’en var begyndt at få fat igen og der blev afholdt en Take away Mortens and i starten af november. Stor succes igen
· Med nød og næppe afholdt vælgermøde dagen efter ”Mortens aften”, hvor huset var godt repræsenteret af Sorø’s politikere samt en masse borgere fra lokalområdet. Der var en god debat, og Anders fra lokalforeningen styrede mikrofonen til spørgepanelet.   
· Julemiddagen i starten af dec. og juletræsfesten for børnene i slutningen af dec. blev igen aflyst p.g.a. Corona
· Første udlejning igen efter nedlukning var første weekend i februar, og der kommer til at blive rigtigt gang i udlejningerne fra midten af april og frem til juli mdr. 
· Indkøring af varmepumpen har drillet lidt, men der er så småt styr på det. Så er næste store projekt at få skaffet et nyt gulv, som de fleste nok ved.
· Fiskeaften 12/3 med 73 spisende gæster. Der blev disket op med en lækker 6-retters menu. Alt klappede og det var dejligt at se huset fyldt igen.
· Som en del af det forholdsvis nye samarbejde med holdet og alle hjælperne omkring ”Den gamle Brugs”, stod vi for at ligge hus og mad til ”Hjælperfest” fredag d. 25 marts. Rigtigt hyggelig aften og snakken gik på liv og løs.
· Loppemarked afholdt i samarbejde med ”Den gamle Brugs”, Idrætsforeningen og Alstedgården d. 2 april, hvor der var sat telte op omkring forsamlingshuset og ovre ved den gamle brugs. Det må nok siges at det var en kæmpe succes, de involverede har ikke fået armene ned endnu. Alsted gårdens 150 parkeringspladser var fyldt op, forbi kirken og ud af Fjenneslevmaglevej. Der holdt biler alle vegne. Det er utroligt hvad der kan sælges af gammelt skrammel.    
· Til sidst vil jeg runde af med at vi stadig har en sund økonomi, som Bente vil komme lidt mere ind på, selv om vi igen har været igennem endnu en Corona- vinter og en krig som i øjeblikket føder ind i stigende drift udgifter. Der bliver passet på pengene. Jeg vil gerne takke alle der i årets løb har bakket op om forsamlingshuset. Tak til alle de frivillige, som står klar til at give en hånd i ny og næ. En speciel tak til bestyrelsen for samarbejdet i min første periode som formand. Det var ikke min plan til første bestyrelsesmøde efter generalforsamlingen, hvor vi jo konstituerer os, at jeg skulle køre hjem med en ny titel som formand, og uden jeres hjælp og opbakning ville jeg nok være stoppet, så stor tak for det. 

Bifald til beretningen – derudover ingen kommentarer og beretningen blev godkendt.

    	           
3. Forelæggelse af det reviderede regnskab v. Bente Larsen
Årets resultat: 20968,- 
Balance: 1061180,-

Sigrid spurgte til, om varmepumpen er inkluderet i diverse udgifter, hvilket Bente bekræftede.
Der blev spurgt til budget for nyt gulv – forventet 300K
Regnskabet blev godkendt.

Se regnskabet her: https://alsted-forsamlingshus.dk/referat-generalforsamling-2022/ 
                    	
4. Fastsættelse af kontingent: 
Bestyrelsen foreslår kontingentet uændret (100 kr. pr. medlem årligt)

Dette blev godkendt.

5. Vedtægtsændringer:
Bestyrelsen foreslår følgende tilføjelse til §5: I tilfælde af afgang fra bestyrelsen i løbet af valgperioden, er bestyrelsen berettiget til at udpege yderligere suppleanter, så antallet af medlemmer igen opfylder foreningens krav. 

Forslaget blev afvist, da der blev udtrykt skepsis om det lovlige.
Til gengæld blev der opfordret til, at flere indtræder som suppleanter, så situationen med for få medlemmer forhåbentlig ikke opstår.



6. Indkomne forslag: 
Ingen indkomne forslag.

7. Valg af bestyrelse:
· Merete Jensen (2 år)
· Dorte Hansen (2 år) 
· Bente Larsen (2 år)
Alle blev genvalgt.

8. Bestyrelsessuppleanter:
· Ib Nielsen (1 år)
· Lisbeth Iversen (1 år)

Thomas foreslår Maria som ny suppleant – Maria accepterer og desuden opstiller
Søren Hasselby.

Torben foreslår at et medlem af AFG indtræder som suppleant, og at Alsted Forsamlinghus tilsvarende repræsenteres i AFG’s bestyrelse – dette afvises af AFG, Arne mener ikke krav om krydsrepræsentation mellem foreningerne kan aftales på den måde, og Gitte tilføjer at der ikke ses behov for det, da man i forvejen har et velfungerende samarbejde. 

De 4 ovenstående suppleanter blev valgt.

9. Valg af revisorer:
· Torben Olsen (1 år)
· Sonnich Engsted (1 år)

Begge revisorer blev genvalgt.

10.  Valg af revisorsuppleant:
· Hans Henrik Jensen (1 år)

Hans Henrik blev genvalgt.

11.  Eventuelt

Lisbeth Vejsager spørger hvilke tiltag bestyrelsen foretager omkring fondsansøgninger om midler til gulvet.
Det er Lisbeth Iversen der står for ansøgningerne, og gør en stor indsats – hidtil har det dog knebet lidt med at få tilbud ind fra håndværkere, hvilket er en udfordring da de er krævede i forbindelse med ansøgningerne.
Det foreslås at bestyrelsen kontakter Mads Krøyer, der tidligere har stået for ansøgninger til AFG & I, for evt. sparring.

Arne spørger til, om man har overvejet at se på etablering af betongulv & gulvvarme, så varmepumpen kan udnyttes i den forbindelse.
Det har vi hidtil ikke, men det bør overvejes.

Der kom forslag fra Dorte Herskind om at arrangere bankospil – og tilbud om hjælp i den forbindelse.

Arne foreslår, at man hænger nogle af de overskydende billeder og plakater fra loppemarkedet op som udsmykning – Thomas svarer, at vi foretrækker at have motiver fra lokalområdet.
Merete fortæller, at det ikke er alle lejere, der bryder sig om for meget ”udsmykning”.
Gitte tilslutter sig, at det kan være en udfordring med for mange farver i lokalet, når man selv skal pynte op.
Søren tilslutter sig forslaget om mere udsmykning.
Torben påpeger at galleriskinnerne kan anvendes af lejere, hvis de har noget de gerne selv vil pynte op med.
Poul vil fremover markedsføre galleriskinnerne i forbindelse med udlejningerne.

Lisbeth Vejsager er efter artiklen i SN om loppemarkedet blevet spurgt om, hvad ”Alstedkage” består af – og der kom forslag om at afholde bagekonkurrence og samt arrangere Sønderjysk kagebord.

Susanne efterlyser ”gammeldags” madaftner.

Lisbeth Vejsager foreslår at der udarbejdes en lille folder til markedsføring.

Gitte foreslår byvandring med Mogens – bestyrelsen fortæller, at denne er i støbeskeen og har været det længe, men er blevet udskudt flere gange pga.
